**TEHNISKĀ SPECIFIKĀCIJA**

„Ventilācijas, kondicionēšanas sistēmu apkope un remonts”

**Pasūtītājs -** Rīgas pašvaldības SIA “Rīgas satiksme”

* *Pakalpojuma apraksts*

Pasūtītāja valdījumā esošajos infrastruktūras objektos uzstādīto un izmantojamo Ventilācijas, kondicionēšanas sistēmu, kas uzskaitītas Tehniskās specifikācijas pielikumā Nr.1, (turpmāk tekstā – Iekārtu) apkope un remonts.

* *Pakalpojuma saturs*

1. Veikt Iekārtu apkopi saskaņā ar Tehniskas specifikācijas pielikumu “Ventilācijas iekārtu un gaisa kondicionēšanas iekārtu regulāro apkopju darbi un apkopes biežums” (Tehniskās specifikācijas pielikums Nr.2), aizpildot Tehniskas apkopes protokolu un ievērojot Ministru kabineta noteikumu Nr. 238 “Ugunsdrošības noteikumi” (turpmāk tekstā - MK Nr.238) prasības.
2. Tehniskās specifikācijas pielikumā Nr.2 visu veicamo darbu izmaksās, jābūt ietvertam veicamo darbu, nepieciešamo materiālu (tajā skaitā rezerves daļu un filtru cenas), kā arī transporta un pacēlāja aprīkojuma izmaksām.
3. Norādītājām 2.1.grupas (Tehniskās specifikācijas pielikums Nr.2) objektiem vienu reizi līguma darbības laikā nepieciešams veikt tehniskā stāvokļa pārbaudes un tīrīšanas darbus, saskaņā ar MK Nr.238 91., 92., 93. punktiem.
4. Norādītājām 2.2.grupas (Tehniskās specifikācijas pielikums Nr.2) objektiem “virtuve” vienu reizi gadā, bet objektiem “krāsotava” divas reizes gada nepieciešams veikt pārbaudes un tīrīšanas darbus saskaņa ar MK Nr.238 92., 93. un 94. punktiem.
5. Veikt apkopes laikā konstatēto Iekārtu bojājumu fiksāciju un apkopojumu sagatavošanu un iesniegšanu Pasūtītāja pilnvarotai personai. Veikt konstatēto bojājumu/Iekārtu darbības traucējumu novēršanu stingri ievērojot MK Nr.238. Bojāto vai nefunkcionējošo Iekārtu elementu nomaiņas nepieciešamības gadījumā, darbu aktus iepriekš saskaņot ar Pasūtītāju.
6. Veikt Iekārtu remontu atbilstoši Pasūtītāja pilnvarotas personas iesniegtiem pieteikumiem iepriekš saskaņojot ar Pasūtītāja pilnvarotu personu darba aktu un ievērojot MK Nr.238 prasības. Iekārtu remontdarbi tiks apmaksāti atsevišķi, atbilstoši iepriekš saskaņotam darba aktam.
7. Nepieciešamības gadījumā veikt Iekārtu ieregulēšanu un darba režīmu ieprogrammēšanu atbilstoši Pasūtītāja pilnvarotās personas norādījumiem.
8. Apkopes laikā konstatētos Iekārtu bojājumu fiksācijas / darbības traucējumu novēršanas darbus, kuri nav iekļauti Tehniskās specifikācijas pielikumā Nr.2 norādītajos darbos, tiks apmaksāti atsevišķi, atbilstoši iepriekš saskaņotam darba aktam.
9. Pēc Pasūtītāja pilnvarotas personas izsaukuma veikt Iekārtu avāriju novēršanu, to seku likvidēšanu un Iekārtu darbības atjaunošanu:
10. Reaģēšanas laiks uz Pasūtītāja iesniegtiem pieteikumiem – 1 darba diena Pasūtītāja darba laikā.
11. Reaģēšanas laiks avārijas situācijas gadījumā – 2 (divas) stundas no izsaukuma brīža Pasūtītāja darba laikā;
12. Izpildītājam jānodrošina remontdarbu izpildei nepieciešamo rezerves daļu un materiālu pasūtīšanu un pakalpojuma izpildes pieteikumu pieņemšanu bez priekšapmaksas.
13. Iekārtu remontdarbiem izmantoto materiālu un rezerves daļu cenas nedrīkst pārsniegt 10 % no attiecīgā materiāla vai rezerves daļas vidējās tirgus cenas.
14. Pakalpojuma izpildes procesā darbu uzsākšanas laikus saskaņot ar Pasūtītāja pilnvaroto personu.
15. Izpildītājam jāveic apkopēs un remontā laika radušos nolietoto rezerves daļu un materiālu utilizāciju bez papildu maksas, jāuztur tīrību pakalpojuma sniegšanas vietā.
16. Veikt apkopes un remonta darbus ar kvalificētu un pieredzējušo personālu: vismaz 2 (divi) speciālisti ar “darbs augstumā” apliecībām, 2 (divi) speciālisti ar “pacēlāju operators” apliecībām, vismaz 4 (četri) speciālisti ar elektrodrošības apliecībām ne zemākam par ”Bz” (zemspriegums līdz 1000V) grupu un vismaz 4 (četri) speciālisti ar sertifikātiem kuri ļauj veikt darbības ar ozona slāni noārdošām vielām vai fluorētām siltumnīcefekta gāzēm.
17. Elektrotehniskos darbos iesaistītajiem darbiniekiem ir jābūt derīgiem sertifikātiem un elektrodrošības apliecībām ne zemākam par Bz (zemspriegums līdz 1000V) grupu.
18. Darbiniekiem, kuri veic darbus augstumā, ir jābūt derīgiem “darbs augstumā” sertifikātiem, bet ja darbi tiks veikti izmantojot pacēlāju, tad arī jābūt “pacēlāju operatora” apliecībām.
19. Darbiniekiem, kuri veic darbus ar kondicionēšanas iekārtam, ir jābūt derīgiem sertifikātiem kuri ļauj veikt darbības ar ozona slāni noārdošām vielām vai fluorētām siltumnīcefekta gāzēm.
20. Izpildītājam jāveic darbus ar savu kvalificētu darbaspēku, tehniku, pacelšanas aprīkojumu, darbarīkiem un materiāliem, izmantojot aizsardzības līdzekļus un piemēroto darba apģērbu.
21. Visām Izpildītāja izmantotajām mērierīcēm, darba instrumentiem, darba aprīkojumam ir jābūt ar CE marķējumu, verificētām ar derīgiem kalibrēšanas sertifikātiem un jāatbilst spēkā esošo normatīvo aktu prasībām.

Pielikumi:

1. Iekārtu saraksts;

2. Ventilācijas iekārtu un gaisa kondicionēšanas iekārtu regulāro apkopju darbi un apkopes biežums.